אן דאדלי

אן ג'ניפר דאדלי (באנגלית: Anne Jennifer Dudley נולדה ב-7 במאי 1956) היא מלחינה, נגנית קלידים ופסנתר, מנצחת, מפיקה ומוזיקאית בריטית בז'אנר הפופ. דאדלי הלחינה והפיקה פסקולים לעשרות סרטים ותוכניות טלוויזיה עטורי פרסים, בהם משחק הדמעות (1992), אמריקה X (1998) ומאמה מיה! (2018). בשנת 1988 זכתה בפרס האוסקר למוזיקה המקורית הטובה ביותר על כתיבת הפסקול לסרט הקומי הבריטי "ללכת עד הסוף" (The Full Monty).

בנוסף לכך, הייתה מהמייסדים של קבוצת המוזיקה האלקטרונית Art of Noise, שפעילותיה החלוציים היוו אבן דרך בתחום הפופ והמוזיקה האלקטרונית.

 קורות חייה 
 שנים מוקדמות 
אן דאדלי נולדה ב-1956, בבקנהאם שבבריטניה. כשהייתה בת 12, החלה ללמוד בקולג' המלכותי למוזיקה, ולאחר מכן עברה ללמוד בקינגס קולג' לונדון (King's College London) שם הוענק לה התואר השני.

הקריירה המקצועית של אן דאדלי החלה במפגש עם המפיק המוזיקלי טרבור הורן בתחילת שנות ה-80. כקלידנית, היא עזרה ביצירת תקליטים כמו The Lexicon of Love של הABC, ו- Buffalo Gals של מלקולם מקלארן, בו היא גם הייתה שותפה לכתיבה.

 Art of Noise 
בתחילת שנת 1983, ייסדה דאדלי יחד עם גארי לנגן (Gary Langan), ג'יי ג'יי ג'צ'ליק (J. J. Jeczalik) והמפיק טרבור הורן את ההרכב המוזיקלי "ארט אוף נויז" (באנגלית: Art of Noise), הרכב שעיקרו היה בז'אנר הפופ וגישתו החלוצית הייתה חדשנית ונותרה משפיעה עד היום.

Art of Noise זכורים כלהקה פופולרית בזכות שיתופי הפעולה הבולטים שלהם עם דווין אדי ("Peter Gunn") – עליו אף זכתה דאדלי בפרס הגראמי, מקס הדרום ("Paranoimia") וטום ג'ונס ("Kiss"). שיתופי פעולה אלו הביאו את דאדלי בהמשך לעבודה עם אמנים בולטים אחרים כמו פול מקארטני ורוד סטיוארט.

ב-1990 הקבוצה התפרקה ודאדלי המשיכה בעבודת העיבוד וההפקה שעשתה במקביל למעורבותה בהרכב, עד לאיחוד הקבוצה בשנת 1999. נכון לשנת 2022, דאדלי ושאר ההרכב מופיעים לעיתים עם אלבומם האחרון "Anne Dudley plays the Art of Noise", שיצא בשנת 2018.

 קריירת יחיד 
אלבום הסולו הראשון של דאדלי "Ancient and Modern", יצא בשנת 1995, והוא זכה לשבחים רבים ממבקרים. החל משנת 2000, הקדישה דאדלי את רוב זמנה להלחנת תווים,, אך בו בזמן עסקה ביצירת מוזיקה משלה. אלבומה השני "A Different Light", שוחרר בשנת 2002.

 מלחינת סרטים 
דאדלי כותבת ומלחינה פסקולים לסרטים וסדרות טלוויזיה כבר למעלה מעשרים שנים. בין מגוון הפסקולים שהלחינה ניתן למנות את הסרטים "Mamma Mia, Here We Go Again", "Elle" ו “The Crying Game”. בשנת 1998 זכתה בפרס האוסקר למוזיקה המקורית הטובה ביותר על כתיבת הפסקול לסרט "ללכת עד הסוף" (“The Full Monty”). ב-2017 הוענק לה פרס אייבור נובלו על תרומתה יוצאת הדופן למוזיקה הבריטית.

 מלחינה קלאסית 
דאדלי מונתה למלחינה הראשונה בשיתוף עם תזמורת הקונצרטים של הBBC בשנת 2001. יצירתה הראשונה הייתה “Music and Silence”, המתבססת על סצנות מרומנה של הסופרת רוז טרמיין. היצירה התנגנה לראשונה לכבוד חגיגות החמישים של התזמורת, בקונצרט ברויאל פסטיבל הול ((Royal Festival Hall, בספטמבר שנת 2002.

קונצרט נוסף בהלחנתה של דאדלי הנקרא “Ancient and Modern”, הוצג בבכורה עולמית באולם המלכה אליזבת'. הקונצרט היה כה פופולרי ומוצלח והוא הוחזר בפסטיבל תיאטרון צ'יצ'סטר. ב-2005, קונצרט שהלחינה בשם “Northern Lights” בהשראת התרבות הנורווגית זכה לביקורות נלהבות ושבחים רבים ממגזין ה"טיימס" וה"אינדפנדנט".

 חיים אישיים 
דאדלי נשואה לבן זוגה רוג'ר דאדלי, ולהם ילדה בשם אנג׳לה.

 קישורים חיצוניים 



אן דאדלי – אתר רשמי

 הערות שוליים 

קטגוריה:מלחינות בריטיות
קטגוריה:נגניות בריטיות
קטגוריה:בריטיות שנולדו ב-1956
קטגוריה:זוכי אוסקר: הפסקול הטוב